wickkiey/tamil-wikipedia-chunked huggingface dataset:
# எக்சாமெதிலீன்டைஅமீன்

## பாதுகாப்பு

எக்சாமெதிலீன்டைஅமீனானது மிதமான நச்சுத்தன்மை உடையதாகும். இதன் LD50 மதிப்பானது 792-1127 மிகி/கிகி ஆக உள்ளது. மற்ற கார அமீன்களைப் போலவே இது தீவிரமான காயங்களையும் கடுமையான எரிச்சலையும் உண்டாக்க வல்லவை. இத்தகைய காயங்கள் பிரித்தானிய நாட்டில், பில்லிங்காம் அருகில், சீல் சாண்ட்ஸ் எனும் இடத்தில்ப பி.எ.எசு.எப் இல் 2007 ஆம் ஆண்டு சனவரி 4 ஆம் நாள் அன்று ஏற்பட்ட விபத்தின் விளைவாக உண்டானது உலகத்தால் அறியப்பட்டதாகும். இந்த நிகழ்வில் 37 நபர்கள் காயமடைந்தனர். அவர்களில் ஒருவர் மிகத் தீவிரமாக பாதிக்கப்பட்டார்.
# எக்சாமெதிலீன்டைஅமீன்

## நிலைத்தன்மை

எக்சாமெதிலீன்டைஅமீன்னாது காற்றில் நிலைத்தன்மை வாய்ந்ததாகும். ஆனால், தீப்பற்றக்கூடியதும் ஆகும். வலிமையான ஆக்சிசனேற்றிகளுடன் இது ஒத்துப்போக இயலாத ஒரு சேர்மமாகும்.
# காளையார் கோவில் சொர்ணகாளீஸ்வரர் கோயில்

**சொர்ணகாளீஸ்வரர் கோயில்** என்பது தமிழ்நாட்டின், சிவகங்கை மாவட்டம், காளையார்கோயிலில் அமைந்துள்ளது. இது சம்பந்தர், சுந்தரர் ஆகியோரால் தேவாரம் பாடப் பெற்ற பாண்டிய நாட்டுத் தலங்களில் ஒன்றாகும்.இக்கோயிலைத் தேவக்கோட்டை நிலக்கிழார் குடும்பத்தாரின் அறக்கட்டளை நிருவகித்து வருகிறது.
# காளையார் கோவில் சொர்ணகாளீஸ்வரர் கோயில்

## அமைவிடம்

சென்னை-இராமேஸ்வரம் அல்லது திருச்சி-மானாமதுரை இருப்புப்பாதையில் சிவகங்கை தொடருந்து நிலையத்தின் அருகில் உள்ள காளையார்கோயிலில் உள்ளது. சிவகங்கை நகரத்திலிருந்து கிழக்கே 17 கி.மீ தொலைவில் உள்ளது.
# காளையார் கோவில் சொர்ணகாளீஸ்வரர் கோயில்

## பெயர்

சங்க காலத்தில், இந்த இடம் **கானப்பேர்** என்று அழைக்கப்பட்டது.இதற்கானசான்று, புறநானூற்றில், 21ஆம்பாடலில் ஐயூர் மூலங்கிழார் அமைந்துள்ளது. பொ.ஊ. ஒன்பதாம் நூற்றாண்டில் சுந்தர மூர்த்தி நாயனார், இக்கோயிலின் மூலவரைக் ***காளை*** என்று விவரித்துப் பாடினார். அன்று முதல், இத்திருக்கோயில் காளையார்கோயில்என்றுஅழைக்கப்பட்டது.
# காளையார் கோவில் சொர்ணகாளீஸ்வரர் கோயில்

## இறைவன், இறைவி

பொதுவாக ஒரு கோயிலில் ஒரு மூலவரும் அம்பாளும் மட்டுமே இருப்பர். காஞ்சிபுரம் ஓணகாந்தன்தளியில் மூன்று சிவன் சன்னதிகள் உள்ளன. அம்பாளுக்கு தனி சன்னதி கிடையாது.  
ஆனால், இத்தலத்தில் மூன்று இறைவனும் மூன்று இறைவியும் எழுந்தருளுகின்றனர்.  
சொர்ணகாளீஸ்வரர் - சொர்ணவல்லி  
சோமேசர் - சவுந்தரநாயகி  
சுந்தரேசுவரர் - மீனாட்சி  
இதில் தேவாரப் பதிகம் பெற்றவர் சொர்ணகாளீஸ்வரர்.
# காளையார் கோவில் சொர்ணகாளீஸ்வரர் கோயில்

## தெப்பக்குளம்

காளையார் கோயில் தெப்பக்குளம் என்றும் ஆனைமடு குளம் என்றும் அழைக்கப்படும் இக்குளம் பல நூறு ஆண்டுக்கு முன்பு வெட்டப்பட்டது.  
1900கள் தொடக்கத்தில் தேவகோட்டை நிலக்கிழார் அள. அரு. இராம. அருணாச்சலம் செட்டியார், இக்குளத்தை சதுர வடிவமாக சீர்படுத்தி கல்திருப்பணி செய்து, மேலும் அழகுற மதுரை வண்டியூர் தெப்பக்குளம் நீராழி மண்டபத்தை ஒத்து, இக்குளத்தின் நடுவே அற்புதமான நீராழி மண்டபம் ஒன்றை அமைத்துள்ளார்.
# காளையார் கோவில் சொர்ணகாளீஸ்வரர் கோயில்

## திருப்பணி

பலநூறு ஆண்டுகட்கு முன் பாண்டிய மன்னனால் அமைக்கப்பெற்ற இக்கோயில், பின்னர் பலராலும் திருப்பணிகள் செய்யப்பெற்றும் பராமரிக்கப்பட்டும் வந்துள்ளது.  
பாண்டியனால் கட்டப்பட்ட ஐந்து நிலைகளைக் கொண்ட 90 அடி உயர ராஜ கோபுரமும் அதன் அருகே 18ஆம் நூற்றாண்டில் மருது சகோதரர்களால் கட்டப்பட்ட ஒன்பது நிலைகளைக் கொண்ட 155 1/2அடி உயர இராஜகோபுரமும் உள்ளன.  
இத்தலத்தில் உள்ள சுந்தரேசுவரர் - மீனாட்சி கோயில், நூறுகால் மண்டபம் நீங்கலாக ஏனைய சோமேசர்-சவுந்தரநாயகி கோவில், சொர்ணகாளீஸ்வரர்-சொர்ணவல்லி கோவில் நாட்டுக்கோட்டை நகரத்தாரால் மறுகட்டுமானம் செய்யப்பட்டு, புதிதாக மண்டபங்களும் சுற்று பிரகாரங்களும் அமைக்கப்பட்டுள்ளது.1800கள் இடையில் தொடங்கி 1900கள் தொடக்கம் வரை நகரத்தார் திருப்பணிகள் நடந்துள்ளது.
# காளையார் கோவில் சொர்ணகாளீஸ்வரர் கோயில்

## வரலாறு

காளையார்கோயில்,சங்கக்காலங்களிலிருந்து மன்னர்களின் கோட்டையாகவே செயல்பட்டது.சுதந்திரபோரட்டவீரர்களாகியமுத்து வடுகநாத பெரிய உடையாத் தேவர் மற்றும்மருது சகோதரர்களின்கோட்டையாகவும்திகழ்ந்தது.  
25 ஜூன் 1772, ஆங்கிலேயப் படைகள், கர்னல். ஜோசப் ஸ்மிட் மற்றும் கேப்டன். போஜூர் தலைமையில் காளையார் கோயிலை நோக்கி அணிவகுத்தனர். சிவகங்கையின் இரண்டாவது ராஜா, முத்துவடுகநாத தேவர் (1750–1772) மற்றும் மருது சகோதரர்கள் அவர்களைஎதிர்த்து கோயிலைப் பாதுகாக்க முயன்றனர். இதில் ராஜா முத்துவடுகநாத தேவர் மற்றும் பல வீரர்கள் உயிர்மாண்டனர். படையெடுத்த ஆங்கிலேயர்கள்50,000 பகோடா மதிப்புள்ள நகைகளை கொள்ளையடித்துச் சென்றனர்.
# காளையார் கோவில் சொர்ணகாளீஸ்வரர் கோயில்

## திருவிழாக்கள்

காலீஸ்வரர் திருவிழா,தைமாதம்கொண்டாடப்படுகிறது. 'பூசம்'அன்று,தேர்இழுக்கப்படும். 'சோமேஸ்வரர் பிரமோட்சவம்' வைகாசி மாதத்தில் நடக்கும்.
# ஹார்வி சூறாவளி

**ஹார்வி சூறாவளி** என்பது ஐக்கிய அமெரிக்காவின் டெக்சாசு மாநிலத்தை 2017ஆம் ஆண்டு பாதித்த சூறாவளியைக் குறிக்கும். இந்த வெப்ப மண்டலச் சூறாவளியின் காரணமாக தென்கிழக்கு டெக்சாசில் கடுமையான வெள்ளம் ஏற்பட்டது. ஐக்கிய அமெரிக்காவில் 2005 ஆம் ஆண்டுக்குப் பிறகு சூறாவளி ஒன்றினால் நிலச்சரிவு ஏற்பட்டது. 2008 ஆம் ஆண்டிற்குப் பிறகு டெக்சாசு மாநிலத்தை சூறாவளி தாக்கியது. 1961 ஆம் ஆண்டு சுறாவளி ஒன்றினால் தாக்கப்பட்டதற்குப் பிறகு, டெக்சாசு மாநிலம் கடுமையான சுறாவளியின் தாக்குதலுக்கு உள்ளாகியது.
# ஹார்வி சூறாவளி

## இந்தியர்களுக்கு ஏற்பட்ட பாதிப்புகள்

ஹூஸ்டன் பல்கலைக்கழகத்தில் படிக்கும் 200 இந்திய மாணவர்கள் மீட்கப்பட்டு பாதுகாப்பான இடத்தில் குடியேற்றப்பட்டனர். பிரையன் ஏரியில் நீச்சல் செய்த இந்திய மாணவர்கள் இருவர் மீட்கப்பட்டு, மருத்துவமனையில் சேர்க்கப்பட்டனர்.
# விக்கிப்பீடியா:Statistics/weekly/27-Aug-2017
# குர்மீத் ராம் ரகீம் சிங்

**குர்மீத் ராம் ரகீம் சிங்** (பிறப்பு: 15 ஆகத்து 1967) இந்தியாவைச் சேர்ந்த தேரா சச்சா சௌதா எனும் அமைப்பின தலைவர் ஆவார். இசைத் தயாரிப்பாளர், பாடகர்-பாடலாசிரியர், நடிகர், திரைப்படத் தயாரிப்பாளர் என செயலாற்றியவர். தேரா சச்சா சௌதாவின் தலைவராக 23 செப்டம்பர் 1990 முதல் இருக்கிறார்.  
பாலியல் வன்புணர்வு, கொலை ஆகிய குற்றங்களுக்காக குற்றஞ்சாட்டப்பட்டு சிறைவாசம் அனுபவித்து வருகிறார். இந்தியப் புலனாய்வுத் துறையின் சிறப்பு நீதிமன்றம் இவரை 'வன்புணர்வுக் குற்றவாளி' என 25 ஆகத்து 2017 அன்று அறிவித்தது. இந்தத் தீர்ப்பு வெளியானதும் ஏற்பட்ட வன்முறைகளில் 36 பேர் கொல்லப்பட்டனர்; 300க்கும் அதிகமானோர் காயமடைந்தனர். இவருக்கு 20 ஆண்டுகள் சிறைத்தண்டனை வழங்கப்பட்டது.
# பெற்றோசோ தமிழ் வித்தியாலயம்

## அறிமுகம்

**பெற்றோசோ தமிழ் வித்தியாலயம்** மத்திய மாகாணத்தில் நுவரெலியா மாவட்டத்தில் ஹட்டன் வலயத்தில் அமைந்துள்ளது. பொகவந்தலாவை நகரத்தில் இருந்து பலாங்கொடை பாதையில் சுமார் எட்டு கிலோமீற்றர் தூரத்தில் பெற்றோசோ தோட்டத்தின் அருகாமையில் இப்பாடசாலை அமைந்துள்ளது.கலவன் பாடசாலையாக காணப்படும் இப்பாடசாலையில் ஆண்களும், பெண்களுமாக சுமார் 350 மாணவர்கள் கல்வி கற்கின்றனர். அதிபர் உட்பட 17 ஆசிரியர்கள் தற்போது (2017ல்) கடமைப்புரிகின்றனர். தரம் ஒன்று முதல் தரம் பதினொன்று வரையிலான வகுப்புக்கள் இப்பாடசாலையில் காணப்படுகின்றன.
# பெற்றோசோ தமிழ் வித்தியாலயம்

## வரலாறு

இப்பாடசலை 1925ஆம் ஆண்டு ஆரம்பிக்கப்பட்டதாக கூறப்பட்டாலும் அதற்கான எழுத்தாவணங்கள் கிடைக்கவில்லை. ஆரம்பத்தில் இப்பாடசாலையில் தரம் ஐந்துவரையான வகுப்புக்கள் இருந்ததாகக் கூறப்படுகின்றது. படிப்படியாக முன்னேற்றம் கண்டு இன்று க.பொ.த சாதாரண தரம் வரை வகுப்புக்கள் நடைபெறுகின்றது.  
இவர்களது கல்வி நடவடிக்கைளைப் பார்வையிடுவதற்கு கல்வி அதிகாரிகளாக இன்ஸ்பெக்டர்கள் காணப்பட்டனர். பரீட்சையின் போது வருகைத்தரும் அதிகாரிகள் பல்வேறு வினாக்களை வினவுவதன் மூலம் மாணவர்களின் சித்தி பெறுபேற்றினைத் தீர்மானிப்பர். இவ்வாறு அன்றையக் கால கல்வி நடவடிக்கைகள் காணப்பட்டன. மாணவர்களை ஒவ்வொரு வீடாக சென்று மாணவர்களை பாடசாலைக்கு அழைத்துவந்து அவர்களது கல்வி நடவடிக்கைகள் தொடங்கப்பட்டன. ஒரு கட்டிடத்தில் இயங்கிய இப்பாடசாலைக்கு சீடா செயற்றிட்டத்தினால் 1992ம் ஆண்டு மேலும் ஒரு கட்டிடம் அமைத்துக் கொடுக்கப்பட்டுள்ளது. 2010ம் ஆண்டு இப்பாடசாலைக்கு ஒரு கனிணி அறை அமைக்கப்பட்டுள்ளது. 2013ஆம் ஆண்டு இப்பாடசாலைக்கு ஒரு புதிய கட்டிடம் கிடைத்துள்ளது.
# பெற்றோசோ தமிழ் வித்தியாலயம்

## கடமையாற்றிய அதிபர்கள்

| தொ.இல | பெயர் | இருந்து | வரை |
| --- | --- | --- | --- |
| 1 | திருமதி சிவகுரு | 1970 | 1974 |
| 2 | திருமதி அந்தனி | 1974 | 1986 |
| 3 | திருமதி ஜெயசிங் | 1977 | 1981 |
| 4 | பாலசுப்ரமணியம் | 1985 | 1986 |
| 5 | திருமதி ராஜகோபால் | 1982 | 1985 |
| 6 | ராஜேஸ்வரி | 1986 | 2000 |
| 7 | ஜெயராமன் | 2000 | 2003 |
| 8 | அடைக்கலமேரி | 2003 | 2004 |
| 9 | விக்டர் | 2004 | இன்றுவரை |
# லின்ஸ்டெட் தமிழ் வித்தியாலயம்

**லின்ஸ்டெட் தமிழ் வித்தியாலயம்** மத்திய மாகாணத்தில் நுவரெலியா மாவட்டத்தில் அட்டன் கல்வி வலயத்தில் பொகவந்தலாவ பிரதேசத்தில் அமைந்துள்ள அதிகஸ்ட பிரதேச தோட்டப் பாடசாலையாகும். இப்பாடசாலை ஒரு ஆரம்ப பிரிவு பாடசாலையாக காணப்படுவதோடு கிட்டத்தட்ட 135 மாணவர்கள் கல்வி கற்கின்றார்கள். இங்கு கல்வி பயிலும் மாணவர்கள் அனைவரும் தோட்டத் தொழிலாளர்களின் பிள்ளைகளாகும். இப்பாடசாலை ஒவ்வொரு வருடமும் தரம் 05 புலமைப்பரிசில் பரீட்சையை நோக்காக கொண்டு கல்வி நடவடிக்கைகள் மேற்கொள்ளப்படுகின்றது.
# லின்ஸ்டெட் தமிழ் வித்தியாலயம்

## பாடசாலையின் கல்வி வளர்ச்சி

இவ் பாடசாலையில்
# வாய்மொழி வாய்பாட்டுக் கோட்பாடு

வாய்மொழி வாய்ப்பாட்டுக் கோட்பாடு என்பது நாட்டுப்புறவியல் கோட்பாடுகளுள் ஒன்றாகும்.நாட்டுப்புற
இலக்கிய ஆய்வில் ஈடுபடுவர்கள் இக்கோட்பாட்டை வளர்த்தனர்.நாட்டுப்புற இலக்கியங்களின்
படைப்பும் அமைப்பும் சொல்வோனின் முறையையும் சொல்வோன் செயல்படும் முறையையும் சார்ந்தவை கின்றது என்பதே இக்கோட்பாடாகும்.ஆல்பர்ட் லார்டு டேவிட்பைன் ஆகியோர் இக்கோட்பாட்டை வளர்த்தவர்களுள் முக்கியமானவர்களாவர்.நாட்டுப்புறப்பாடலின் ஒவ்வொரு வரியையும் ஆராயும்போது கதையின் நோக்கம் தெளிவாகிறது.
# கங்கைப் புனித நீராடும் விழா

**கங்கைப் புனித நீராடும் விழா** (கங்கா புஷ்கரம்) கங்கை ஆற்றங்கரையில் 12 ஆண்டுகளுக்கு ஒரு முறை கொண்டாடப்படுகின்ற விழாவாகும்.
# கங்கைப் புனித நீராடும் விழா

## 12 நாள்கள்

இவ்விழா 12 நாள்கள் நடைபெறும். குரு, மேஷ ராசிக்குள் பிரவேசிக்கும்போது இவ்விழா கொண்டாடப்படுகிறது.
# கங்கைப் புனித நீராடும் விழா

## இடங்கள்

இவ்விழா காசி, ஹரித்வார், ரிஷிகேஷ் ஆகிய இடங்களில் நடைபெறும்.
# கங்கைப் புனித நீராடும் விழா

## இடங்கள்

### ஹரித்வார் கங்கா புஷ்கரம்

ஹரித்வார் கங்கா புஷ்கரம் 21 ஏப்ரல் 2023 முதல் நடைபெறவுள்ளது. சித்திரை 9ஆம் நாள் (22 ஏப்ரல் 2023) சனிக்கிழமை காலை 9.41 மணிக்கு மீன ராசியிலிருந்து மேஷ ராசிக்குகுரு பகவான் பிரவேசிக்கிறார். மேஷ ராசிக்குரிய கங்கை நதிக்கரையில், ஹரித்வாரில் புஷ்கர விழா நடைபெறவுள்ளது.
# கங்கைப் புனித நீராடும் விழா

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் நர்மதா புஷ்கரம், சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# மரியா சிபில்லா மெரியன்

**மரியா சிபில்லா மெரியன்** (*Maria Sibylla Merian*, 2 ஏப்ரல் 1647 - 13 சனவரி 1717) செருமனியில் பிறந்த இயற்கையியலாளர் ஆவார். பூச்சிகளைப் பற்றி ஆராய்ந்த முன்னோடி ஆய்வாளர் ஆவார்.
# மரியா சிபில்லா மெரியன்

## பிறப்பு

1647 ஏப்ரல் 2 அன்று, செருமனியின் பிராங்க்புர்ட் நகரில் பிறந்தார்.
# மரியா சிபில்லா மெரியன்

## பணிகள்

- தனது 52 ஆவது வயதில் சுரிநாமுக்குச் சென்ற மரியா அங்கிருந்த பூச்சிகள், தவளைகள், பாம்புகள் உள்ளிட்ட பலவற்றை ஓவியமாக வரைந்தார்.
- சுரிநாமில் அவர் வரைந்த ஓவியங்களைத் தன் கண்டுபிடிப்புகளோடு 'மெட்டமார்ஃபசிஸ் இன்ஸெக்டோரம் சுரிநாமென்ஸியம்' எனும் புத்தகமாக வெளியிட்டார்.
- 1705 ஆம் ஆண்டு வெளியான அந்தப் புத்தகம் அதுவரை மண்ணிலிருந்து பூச்சிகள் நேரடியாகத் தோன்றுகின்றன என்ற கருத்தை தவறென நிரூபித்தது.
# மரியா சிபில்லா மெரியன்

## மறைவு

1717 ஜனவரி 13 அன்று காலமானார்.
# சார்லசு பச்மன்

**சார்லசு பச்மன்** (Charles William Bachman III திசம்பர் 11, 1924 -சூலை 13 2017) என்பவர் அமெரிக்கக் கணினி அறிவியலார் ஆவார். இவர் தொழில் நுட்ப ஆராய்ச்சியாளராகவும் வளர்ப்பவராகவும் இருந்தார். அடிப்படை விவரங்கள் மேலாண்மை திட்டங்களில் வல்லுநராக இருந்தார். கணினித் துறையில் பச்மன் டையாகிராம் என்று இவர் பெயரை நினைவு கூரும் வகையில் உள்ளது. பச்மன் 2017இல் சூலைத் திங்கள் 13 இல் இறந்தார்.
# பியரே பூர்டோ

**பியரே பூர்டோ** (Pierre Felix Bourdieu 1, ஆக்சுடு 1930 -23, சனவரி 2002) பிரெஞ்சு நாட்டின் சமூகவியலாளர், மாந்தவியலாளர், மெய்யறிவாளர் மற்றும் அரசியல் அறிவாளர் ஆவார்.
# பியரே பூர்டோ

## இளமைக் காலம்

பூர்டோ தெற்கு பிரான்சில் டென்குவின் என்ற சிறிய ஊரில் தொழிலாளர் குடும்பத்தில் பிறந்தார். இவருடைய தந்தை ஒரு ஏழை விவசாயியாகவும் அஞ்சல் துறை பணியாளாகவும் இருந்தார். தந்தை தந்த ஊக்கத்தினால் பாரிசில் உள்ள ஒரு பல்கலைக் கழகத்தில் சேர்ந்து மார்க்சியச் சிந்தனையாளர் லூயிஸ் ஆல்துசர் என்பவரின் வழிகாட்டுதலில் தத்துவம் பயின்றார்.
# பியரே பூர்டோ

## செயல்பாடுகள்

பூர்டோ கல்வியாளரும் நூலாசிரியருமாவார். 25 புத்தகங்களுக்கும் 300 கட்டுரைகளுக்கும் மேல் எழுதியுள்ளார். புதிய தாராளமயமாக்கலுக்கும் உலகமயமாக்கலுக்கும் எதிராகவும், அநியாயத்துக்கு, அடக்குமுறைக்கு எதிராகவும் சுரண்டலுக்கு எதிராகவும் பேசினார்; எழுதினார்; இயங்கினார்.
# பியரே பூர்டோ

## கருத்துகள்

சமூகத்தில் அதிகாரம் பல்வேறு வகைகளிலும் மிகவும் நுட்பமாகவும் பரவியுள்ளதை ஆராய்ந்தார். சமூக ஒழுங்கு தலைமுறை தலைமுறையாக எப்படி பேணப்படுகிறது என்பதையும் எண்ணி எழுதினார். மேற்கத்திய மரபு சார்ந்த கருத்துக்களிலிருந்து இவர் மாறுபட்டார். மூலதனம் என்பது பொருளாதாரம் தொடர்பான கருத்தியல் சார்ந்தது. ஆனால் இவர் சமூகப் பண்பாட்டு மூலதனம் என்பதைப் புதியதாக அறிமுகப்படுத்தினார்.  
பிலைசு பாஸ்கல் இன் தத்துவங்கள் இவரைக் கவர்ந்தன. இவருடைய சமூக வியல் கருத்துக்கள் கல்வி, பண்பாடு, மாந்தவியல் ஆகியவற்றைத் தழுவியதாகவும் அவற்றில் செல்வாக்கு செலுத்துவதாகவும் இருந்தன.
# தொன்மா வகைப்பாடு

**தொன்மாக்களின் வகைப்பாடு** 1842 ஆம் ஆண்டு சர் ரிச்சர்டு ஓவன் என்பவர் டைனோசரியா என்னும் ஒரு தனிப்பட்ட தொன்மாவகையின் உள்வரிசையில் இகுவனோடன் (Iguanodon), மெகலோசரஸ் (Megalosaurus) மற்றும் ஹைலோசரஸ் (Hylaeosaurus) ஆகியவற்றை சேர்க்க பரிந்துரைத்தப்போது உருவானது ஆகும். 1887 மற்றும் 1888 இல் ஹரி சீலி என்பவர் தொன்மாக்களின் இடுப்பின் அமைப்பைக் கொண்டு தொன்மாக்களை இரண்டு உட்பிரிவாக பிரித்தார். அவை ஊரூடான் தொன்மா (ஊர் + ஊடு) அல்லது சௌரிஸியா (Saurischia) மற்றும் புள்ளூடான் தொன்மா (புள் + ஊடு) அல்லது ஆர்னிஸ்தியா (Ornithischia) ஆகும். இந்த இரண்டு வகைப்பாடும் தொன்மாக்களின் தொகுப்பியலில் பல்வேறு மாற்றங்கள் செய்யப்பட்டாலும் இன்னும் அவை நிலைத்திருக்கின்றன.
# தொன்மா வகைப்பாடு

### ஊரூடான் தொன்மா வரிசை

ஊரூடான் தொன்மா வரிசை என்பது பல்லி, பாம்பு, முதலை போன்ற ஊர்வனவிற்கு உள்ள இடுப்பு அமைப்பைப் போன்று அமைந்துள்ள தொன்மாக்களை (பழங்கால விலங்குகளை) குறிக்கும்.  
- **துணை வரிசை ஈர்த்தாளன் தொன்மா (Theropoda)**
- †கீழ்முறைமைவரிசை சிறு ஊரூடான் தொன்மா (ஹெரிராசோரியா; Herrerasauria)
- †கீழ்முறைமைவரிசை ஒடுந்தன் தொன்மா (கோலொஃபிசொய்டி; Coelophysoidea)
- †கீழ்முறைமைவரிசை தென்னூரூடான் தொன்மா (செரட்டோசோரியா; Ceratosauria)+
- †பிரிவு புதுத் தென்னூரூடான் தொன்மா (நியோசெரட்டோசோரியா; Neoceratosauria)+
- †துணைபிரிவு ஏபெலி ஊரூடான்கள் தொன்மா (ஏபெலிசோரோடியா; Abelisauroidea)
- †குடும்பம் ஏபெலி ஊரூடான் தொன்மா (ஏபெலிசோரிடி; Abelisauridae)
- †குடும்பம் வேறு ஊரூடான் தொன்மா (நோசோரிடி; Noasauridae)
- †துணைபிரிவு வட ஊரூடான் தொன்மா (செரட்டோசோரிடி; Ceratosauridae)
- கீழ்முறைமைவரிசை வால் விறையன் தொன்மா (டெட்டனுரே; Tetanurae)
- †பிரிவு Megalosauria
- †துணைபிரிவு Spinosauroidea
- †குடும்பம் Megalosauridae
- †குடும்பம் Spinosauridae
- †பிரிவு Carnosauria
- †துணைபிரிவு Allosauroidea
- †குடும்பம் Allosauridae
- †குடும்பம் Carcharodontosauridae
- பிரிவு Coelurosauria
- †குடும்பம் Coeluridae
- துணைபிரிவு Maniraptoriformes
- †குடும்பம் Tyrannosauridae
- †குடும்பம் Ornithomimidae
- கீழ்முறைமைப்பிரிவு Maniraptora
- †குடும்பம் Alvarezsauridae
- †குடும்பம் Therizinosauridae
- †Cohort Deinonychosauria
- †குடும்பம் Troodontidae
- †குடும்பம் Dromaeosauridae
- Class Aves
- †**துணை வரிசை நீளெருத்தான் தொன்மா(Sauropodomorpha)**
- †*Thecodontosaurus*
- †குடும்பம் Plateosauridae
- †*Riojasaurus*
- †குடும்பம் Massospondylidae
- †கீழ்முறைமைவரிசை Sauropoda
- †குடும்பம் Vulcanodontidae
- †குடும்பம் Omeisauridae
- †பிரிவு Neosauropoda
- †குடும்பம் Cetiosauridae
- †குடும்பம் Diplodocidae
- †துணைபிரிவு Macronaria
- †குடும்பம் Camarasauridae
- †கீழ்முறைமைப்பிரிவு Titanosauriformes
- †குடும்பம் Brachiosauridae
- †Cohort Somphospondyli
- †குடும்பம் Euhelopodidae
- †குடும்பம் Titanosauridae
# தொன்மா வகைப்பாடு

### † புள்ளூடான் தொன்மா வரிசை

புள்ளூடான் தொன்மா வரிசை என்பது பறவைகளைப் போன்ற இடுப்பு அமைப்பைக் கொண்டுள்ள பழங்கால விலங்குகளை குறிப்பனவாகும்.
- †குடும்பம் Pisanosauridae
- †குடும்பம் Fabrosauridae
- **†துணைவரிசை Thyreophora**
- †குடும்பம் Scelidosauridae
- †கீழ்முறைமைவரிசை Stegosauria
- †கீழ்முறைமைவரிசை Ankylosauria
- †குடும்பம் Nodosauridae
- †குடும்பம் Ankylosauridae
- **†துணைவரிசை Cerapoda**
- †கீழ்முறைமைவரிசை Pachycephalosauria
- †கீழ்முறைமைவரிசை Ceratopsia
- †குடும்பம் Psittacosauridae
- †குடும்பம் Protoceratopsidae
- †குடும்பம் Ceratopsidae
- †கீழ்முறைமைவரிசை Ornithopoda
- †குடும்பம் Heterodontosauridae
- †குடும்பம் Hypsilophodontidae
- †குடும்பம் Iguanodontidae *
- †குடும்பம் எட்ரசோர்
# கே. எல். சிறீமாலி

**கே. எல். சிறீமாலி** ( Kalu Lal Shrimali திசம்பர் 1909 - 5 சனவரி 2000) என்பவர் இந்திய நடுவணரசில் கல்வி அமைச்சராக இருந்தவர். இவர் நாடாளுமன்ற உறுப்பினராகவும் கல்வியாளராகவும் இருந்தார்.
# கே. எல். சிறீமாலி

## வாழ்க்கைக் குறிப்புகள்

இராசசுத்தான் மாநிலம் உதய்பூரில் பிறந்த சிறீமாலி பனாரசு பல்கலைக்கழகம், கொல்கத்தா பல்கலைக்கழகம் , நியுயார்க்கு கொலம்பியா பல்கலைக் கழகம் ஆகியவற்றில் கல்வி பயின்றார்.  
1955 முதல் 1963 வரை நடுவணரசு கல்வி அமைச்சராக இருந்தார். இராசசுத்தான் மாநிலத்திலிருந்து இவர் மாநிலங்கள் அவைக்கு இரண்டு முறை தேர்ந்தெடுக்கப் பட்டார்.  
இவருடைய கல்வித் துறைப் பங்களிப்புக்காகப் பத்ம விபூசண் விருது இவருக்கு 1976 ஆம் ஆண்டில் அளிக்கப்பட்டது. சன் சிக்ஸன் என்ற கல்வி மாத இதழின் ஆசிரியராக இருந்து பணியாற்றினார்.
கல்வி மற்றும் சமூக நலச் சங்கங்களின் செயல்பாடுகளுக்குத் துணையாக இருந்தார்.
# கூடுதல் சத்துணவு உதவித் திட்டம்

**கூடுதல் சத்துணவு உதவித் திட்டம்** (Supplemental Nutrition Assistance Program) என்பது ஐக்கிய அமெரிக்காவில் ஏழை எளியவர்களுக்கும், குறைந்த வருமானம் உள்ளவர்களுக்கும் உணவுப் பொருள்களைச் சலுகை விலையில் வழங்கும் திட்டம் ஆகும். இந்தத் திட்டம் ஐக்கிய அமெரிக்கா வேளாண் துறையினாலும் சத்துணவு சேவைத் துறையினாலும் நிருவகிக்கப் படுகிறது. இதற்கு முன்பு இத்திட்டம் உணவு அட்டைத் திட்டம் (பூட் ஸ்டாம்ப் திட்டம்) எனப் பெயர் பெற்றிருந்தது.  
2016 ஆம் நிதி ஆண்டில் 44.2 மில்லியன் அமெரிக்கர்கள் இந்தத் திட்டத்தால் பயன் அடைந்தார்கள். 70.9 பில்லியன் டாலர்கள் மதிப்புள்ள உணவுப் பொருள்கள் வழங்கினார்கள். 2013 இல் நிலவிய பொருளியல் பின்னடைவின் போது இந்தத் திட்டத்தினால் விளிம்பு நிலையில் இருந்த மக்கள் மிகுந்த பலன்களைப் பெறறார்கள். அமெரிக்காவில் இது மிகப் பெரிய சத்துணவுத் திட்டம் எனக் கருதப்படுகிறது.
# பிளாய்ட் மேவெதர்

**பிளாயிட் மேவெதர்** (இளையர்) (Floyd Joy Mayweather Jr.) என்பவர் அமெரிக்காவின் குத்துச் சண்டை விளையாட்டு வீரர் ஆவார். 1977 பிப்பிரவரி 24 இல் மிச்சிகனில் பிறந்த இவர்  1996 முதல் 2017 வரை  15 உலகப் பட்டங்களைப் பெற்றார். இவருடைய தந்தையார் பிளாயிட் சீனியரும் குத்துச் சண்டை வீரர் ஆவார்.
1996 ஆம் ஆண்டில் அட்லாண்டா ஒலிம்பிக் போட்டிகளில் வெண்கலப் பதக்கத்தை வென்றதன் மூலம் மேவெதர் முழுநேர குத்துச்சண்டை வீரராக மாறினார்.  
.இவர் கடந்த 2 ஆண்டுகளாக குத்துச்சண்டை போட்டிகளில் கலந்துகொள்ளாமல் ஓய்வில் இருந்தார். இந்நிலையில் அயர்லாந்தின் பிரபல குத்துச்சண்டை வீரரான மெக் கிரிகோருக்கு எதிராக 2017 ஆக்சுடு 26 இல் இலாசு வேகசில் நடந்த போட்டியில் மீண்டும் போட்டியில் இறங்கி வெற்றி பெற்றார்.
# அஜித் தோவல்

**அஜித் குமார் தோவல்**, (பிறப்பு 20 ஜனவரி 1945) இந்தியக் காவல் பணி(ஓய்வு) ஒரு முன்னாள் இந்திய புலனாய்வு மற்றும் சட்ட அமலாக்க அலுவலர் ஆவார். இந்தியாவின் 5 ஆவது மற்றும் தற்போதைய இந்தியாவின் தேசிய பாதுகாப்பு ஆலோசகரான இவர் 2014 மே 30 முதல் இப்பதவியில் உள்ளார்.. இவர் 2004-2005 இல் புலனாய்வுத் துறையின் இயக்குநராக இருந்தார்.
# அஜித் தோவல்

## பாலகோட் வான் தாக்குதல்

14 பிப்ரவரி 2019 அன்று புல்வாமா தாக்குதல்களுக்கு காரணமான பாகிஸ்தானில் செயல்படும் ஜெய்ஷ்-இ-முகமது இயக்கம் செயல்படும் பாலகோட் முகாம்களை அஜீத் தோவலின் ஆலோசனையின் பெயரில் இந்திய விமானப்படை நடத்திய பாலகோட் தாக்குதல்கள் புகழ் பெற்றதாகும்.
# அஜித் தோவல்

## பதவி நீட்டிப்பு

அஜீத் தோவலுக்கு 3 மே 2019 முதல் தேசிய பாதுகாப்பு ஆலோசகர் பதவி மேலும் ஐந்தாண்டுகளுக்கு நீட்டித்து இந்திய அரசு ஆனையிட்டுள்ளதுடன், அவருக்கு காபினெட் அமைச்சர் தகுதியும் வழங்கப்பட்டுள்ளது.
# நிசுகலங்க மகாதேவர் கோவில்

**நிசுகலங்க மகாதேவர் கோவில்** (*Nishkalank Mahadev Temple*, அல்லது *Koliyak Shiva Temple*) இக்கோவில் இந்திய நாட்டில் குசராத்து மாநிலத்தில் பாவ்நகர் மாவட்டத்தில் பவநகர் வட்டத்திற்கு உட்பட்ட கடற்கரைக் கிராமமான கோலியாக்கிலிருந்து ஒரு கிலோமீற்றர்கள் தொலைவில் கடலுக்குள் அமைந்துள்ள பாறையின் மேல் அமையப்பெற்றுள்ளது. இதில் *நிசுகலங்க்* என்றால் சுத்தமான இடம் என்று பொருள் கொள்ளப்படுகிறது.  
இங்கு அருள்பாலிக்கும் லிங்கனானது சுயம்பு லிங்கம் ஆகும். இந்த ஆலயம் கடற்கரையில் இருந்து சுமார் ஒரு கிலோமீட்டர் தொலைவில் அரபிக்கடலில் அமைந்துள்ளது. தினமும் இங்கு சென்று வழிபட கடல் காலை 8 மணிக்கு தண்ணீரை உள்வாங்கிக்கொள்கிறது. பின்னர் 6 மணிநேரம் மட்டுமே தரிசனம் செய்யமுடியும். மீண்டும் தண்ணீர் அந்த இடத்தைச் சூழ்ந்துகொள்ளும். பின்னர் சிவன் கோவிலுக்குச் செல்லும் பாதை முழுவதுமாக மறைக்கப்பட்டுவிடும். இங்கு மாதத்தில் முழு மதியின் போதும் மறைமதியின் போதும் அலையின் அளவு அதிகமாக இருக்கும்.
# நிசுகலங்க மகாதேவர் கோவில்

## வரலாறு

மகாபாரதப் போரில் பாண்டுவின் மகன்களான பாண்டவர்கள் தனது பெரியப்பாவின் மகன்களான கௌரவர்களைக் கொண்று பாரதப் போரை வென்றனர். பின்னர் தமது மாமாவான கிருட்டினின் அறிவுரையின்படி பாவத்தைத்தீர்க்க இந்த சிவாலயத்திற்கு வந்து ஐந்து சிவ லிங்கங்களை நட்டு வழிபட்டார்கள். பின்னர் இவர்களின் பாவங்கள் அனைத்தையுமே இங்கு இருக்கும் சிவன் போக்கியதாக வரலாறு கூறுகிறது.
# கிறித்தோப் ஸ்டெயின்பெக்

**கிறித்தோப் ஸ்டெயின்பெக்** (*Christoph Steinbeck*) 1966 ஆம் ஆண்டில் செருமனியில் பிறந்த ஒரு வேதியியலாளர் ஆவார். ஜேர்மனி நாட்டின் யெனா நகரத்தில் உள்ள ஃபிரடெரிக்-ஷில்லர்-பல்கலைகழகத்தில், பகுப்பாய்வு வேதியியல், வேதி தகவலியல் மற்றும் வேதியியல் புள்ளியியல் பேராசிரியராகப் பணியாற்றுகிறார்.
# கிறித்தோப் ஸ்டெயின்பெக்

## கல்வி

1995 ஆம் ஆண்டில் லூசி என்றழைக்கப்படும் அணுசக்தி காந்த அதிர்வு (NMR) தொடர்பாடல் பரிசோதனையிலிருந்து கட்டமைக்கப்பட்ட தெளிவுபடுத்தலுக்கான ஒரு மென்பொருள் நிரலுக்காக, ஸ்டெய்ன்பெக் பான் பல்கலைக்கழகத்தில் இருந்து தனது டாக்டர் பட்டத்தைப் பெற்றார். 2003 இல் இருந்து பேராசிரியராக கடமையாற்றி வருகின்றார்.
# கிறித்தோப் ஸ்டெயின்பெக்

## ஆய்வு

ஸ்டெய்ன்பெக், வளர்சிதைமாற்றத்தின் உற்பத்திகளின், இரசாயன கட்டமைப்புகள் பற்றிய தெளிவுபடுத்தல் தொடர்பான ஆராய்ச்சிகளில் ஆர்வமிக்கவர். வேதி தகவலியலுக்காக திறந்த மூல மென்பொருட்களை உருவாக்கிய முதல் வேதியியலாளர்களில் இவர் ஒருவர். இவர் JChemPaint , Chemistry Development Kit எனும் மென்பொருட்களின் நிறுவனர், மற்றும் Chemical Entities of Biological Interest (ChEBI) இல் பணிபுரியும் குழுவிற்கு தலைமை தாங்கினார். இவர் 2008 ஆம் ஆண்டு முதல் 2016 ஆம் ஆண்டு வரை இங்கிலாந்தின் கேம்பிரிட்ஜ் நகரத்தில் உள்ள ஐரோப்பிய மூலக்கூறு உயிரியல் நிறுவனம் -ஐரோப்பிய உயிர் தகவலியல் நிறுவனம் (EMBL -EBI ) என்பவற்றின் , வேதி தகவலியல் மற்றும் வளர்சிதைமாற்றவியல் ஆய்வு குழுவிற்கு தலைமை வகித்தார். தற்போது ஜேர்மனி நாட்டின் யெனா நகரத்தில் உள்ள ஃபிரடெரிக்-ஷில்லர்-பல்கலைகழகத்தில், பகுப்பாய்வு வேதியியல், வேதியியல் மற்றும் வேதியியல் கணிதப் பேராசிரியராக கடமையாற்றுகிறார். இவர் 2005 இல் உருவாக்கப்பட்ட ப்ளூ ஒபெலிஸ்க் இயக்கத்தின் நிறுவன உறுப்பினரும் ஆவார்.  
ஸ்டெய்ன்பெக், வேதி தகவலியலிற்கான ஆராய்ச்சி பத்திரிகையின் தலைமை ஆசிரியராகவும், வளர்சிதைமாற்றவியல்க<nowiki/>ளுக்கான சங்கத்தின் இயக்குனராகவும், ஜேர்மனி நாட்டின் இரசாயன சங்கத்தின், கணினி-தகவல்-வேதியியல் பிரிவின் முன்னாள் தலைவராகவும் கடமையாற்றினார். இவர் இரசாயன அமைப்பு சங்கத்தின் முன்னாள் பொறுப்பாளராவும் இருந்தார். அத்தோடு இவர் கோட்பாட்டு ரீதியாக சார்ந்த வேதியியலாளர்களின் உலக சங்கத்தின் வாழ்நாள் உறுப்பினரும் ஆவார்.
# மாருதப்புரவீகவல்லி

**மாருதப்புரவீகவல்லி** சோழ மண்டலத்தை ஆண்ட திசையுக்கிரசிங்க மன்னனின் மகள்.  
இளவரசி மாருதப்புரவீகவல்லி கூனல் தோற்றமுள்ள முனிவர் ஒருவரைக் கிண்டல் செய்ததினால் அவர் கொடுத்த சாபத்தால், குதிரை முகமும் குஷ்ட ரோகமும் அவளைப் பீடித்துக்கொண்டது, பல சிகிச்சைகள் செய்தும் அவளுக்கு நோய் மாறவில்லை. அவள் தரிசிக்காத கோவில்கள் இல்லை. அவளது நோய் தீராததைக் கண்டு, தவசி ஒருவரின் வாக்குப்படி வட இலங்கையில் உள்ள கீரிமலை என்ற திவ்விய தீர்த்தத்தில் நீராடச் சென்றாள். அவளுக்குத் துணையாகச் செவிலித்தாய், பணிப்பெணகள் போர்வீரர்களும்; சென்றார்கள். அவர்கள் தங்கியிருந்த இடம் “குமாரத்தி பள்ளம்” எனவும், அவள் குளித்த கிணறு இருந்த இடம் வல்லிக் கிணற்றடி என இடப்பெயர்களுடையன. இவ்விடங்கள் மாவிட்டபுரத்து அருகே காணப்படுகின்றன.  
மாருதப்புரவீகவல்லியின் குதிரை முகம் பிறர், பார்வைக்கு நீங்கினாலும் அவளது சொந்த பார்வையிலிருந்தும் நினைவில் இருந்தும் நீங்கப் பெறவில்லை. அதன் காரணம் என்ன என்று ஆராய்ந்த போது முருகன் வழிபாட்டுக்கு முதல் பிள்ளையாருக்கு வழிபாடு செய்யாததே எனத் தெரியவந்தது. தான் செய்த தவறுக்கு பிராயசித்தமாக ஏழு இடங்களில் பிள்ளையாருக்கு கோவில் அமைத்து மாருதப்புரவீகவல்லி வழிபட்டாள். கொல்லங்கலட்டி, வரத்தலம், ஆலங்கொல்லை, கும்பிழாவளை, பெருமாக்கடவை. ஆலங்குழாய், கல்வளை என்பனவே அப்பிள்ளையார் தலங்கலாகும். பிள்ளையாருக்குக் கோவில் அமைத்து வழிபட்ட பின் இளவரசியின் குதிரைமுகம் அவளது பார்வைக்கு முற்றாக நீங்கியது என்கிறது மரபு வழி வந்த கதை.  
கி.பி 9-ஆம் நூற்றாணடில் வாழ்ந்த உக்கிரசிங்கன் என்ற மன்னன் குதிரைமுகம் நீங்கி அழகியத் தோற்றத்தோடு இருந்த மாருதப்புரவீகவல்லி பற்றி அறிந்தான். அவளை சந்தித்து அவள் மேல் காதல் கொண்டான். தான் உக்கிரசிங்கனை மணம் முடிக்க வேண்டுமாகில் முருகன் கோவில் ஒன்றினைக் கட்ட சம்மதிக்க வேண்டும் என்றாள். அவளது வேண்டுகோளின்படி மன்னனும் சம்மதம் தெரிவித்தான். மாவிட்டபுரம் முதலாகத் தென் திசைகளில் ஐந்து முருகன் கோவில்களை ஸ்தாபித்தாள். மாருதப்புரவீரகவல்லி முருகன் விக்கிரகத்தை தென்னிந்தியாவில் இருந்து தன் தந்தை மூலம் வரவழைத்தாள். காங்கேயன் (முருகன்) விக்கிரகம் இந்தியாவில் இருந்து வந்திறங்கிய துறைமுகம் காங்கேசன்துறை எனப்படுகின்றது. அத் துறைமுகம் மாவிட்டபுரத்துக்கு வடக்கே இரு மைல் தூரத்தில் உள்ள ஊராகும்.
# டிம் குக்

**டிம் குக்** (*Timothy Donald Cook*)(பிறப்பு 1 நவம்பர் 1960) என்பவர் அமெரிக்கத் தொழில் முனைவோர் மற்றும் தொழில் பொறியாளர் ஆவார். இவர் 2011 ஆகத்து 24 முதல் ஆப்பிள் நிறுவனத்தின் முதன்மைச் செயல் அதிகாரியாகச் செயல்பட்டு வருகிறார். ஆப்பிள் நிறுவனத்தின் நிறுவனர் ஸ்டீவ் ஜாப்சின் பதவி விலகலுக்குப் பின் டிம் குக் ஆப்பிள் நிறுவனத்தின் முதன்மைச் செயல் அதிகாரியாகப் பொறுப்பேற்றார்.
1998 மார்ச்சில் இவர் ஆப்பிள் நிறுவனத்தில் சேர்ந்தார். தொடக்கத்தில் உலகளாவிய விற்பனைக்கான துணைத் தலைவர் என்ற பதவியில் இருந்தார்.
# டிம் குக்

## வாழ்க்கைக் குறிப்புகள்

அமெரிக்காவில், அலபாமா மாநிலத்தில், மொபயில் என்ற ஊரில் டிம் குக் பிறந்தார். இவருடைய தந்தை டோனால்ட் கப்பல் கட்டுமிடத்தில் ஊழியராகப் பணி புரிந்தார். தாயார் ஒரு மருந்தகத்தில் பணி செய்தார்.
இவர் பள்ளிப் படிப்பை முடித்து 1982-ல் ஆபர்ன் பல்கலைக்கழகத்தில் தொழில் பொறியியலில் பட்டம் பெற்றார். பின்னர் டியூக் பல்கலைக்கழகப் பள்ளியில் 1988-ல் மேலாண்மையில் முது நிலைப் பட்டம் பெற்றார்.
# கோவை - 36 (நெல்)

**கோ - 36** (*CO 36*) (வேளாண் வழக்கு **திருச்செங்கோடு ஒட்டு**, ஆங்கிலம்: *Thriuchengodu Ottu*) எனப்படும் இந்த நெல் வகை, **ஐ ஆர் - 8** மற்றும் **கோ - 32** (*IR 8 x CO 32*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 36 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1973 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 36 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 37 (நெல்)

**கோ - 37** (*CO 37*) (வேளாண் வழக்கு **வைகை**, ஆங்கிலம்: *Vaigai*) எனப்படும் இந்த நெல் வகை, **டீ என் - 1** மற்றும் **கோ - 29** (*TN 1 x CO 29*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 37 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1974 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 37 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 38 (நெல்)

**கோ - 38** (*CO 38*) (வேளாண் வழக்கு **வைகை**, ஆங்கிலம்: *Vaigai*) எனப்படும் இந்த நெல் வகை, **ஐ ஆர் - 8** மற்றும் **கோ - 25** (*IR 8 X CO 25*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 38 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1975 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 38 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 39 (நெல்)

**கோ - 39** (*CO 39*) (வேளாண் வழக்கு **அமராவதி**, ஆங்கிலம்: *Amaravathi*) எனப்படும் இந்த நெல் வகை, **கல் - 340** மற்றும் **கண்ணகி** (*Cul.340 x Kannagi*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 39 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1975 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 39 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 40 (நெல்)

**கோ - 40** (*CO 40*) (வேளாண் வழக்கு **இராசராசன்**, ஆங்கிலம்: *Rajarajan*) எனப்படும் இந்த நெல் வகை, **ஐ ஆர் - 8** மற்றும் **கோ - 25** (*IR 8 X CO 25*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 40 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1977 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 40 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# வேனில் உறக்கம்

மான்ட்பாசினில் பெருஞ்சீரக செடியில் உள்ள நத்தைகள்]]
**வேனில் உறக்கம் (Aestivation** அல்லது **æstivation)** என்பது உயர் வெப்பநிலை மற்றும் வறண்ட காலநிலையில் விலங்குகள் தங்களைக் காத்துக்கொள்ளும் வகையில், பனிக்கால உறக்கம் போன்று செயலற்ற தன்மையோடு உறங்கி, குறைந்த அளவிலான வளர்சிதை மாற்ற விகிதத்துடன் செயலற்ற நிலையில் இருத்தல் ஆகும். இது வெப்பம் மற்றும் வறட்சி மிகுந்த காலங்களான, சூடான உலர் பருவத்தில், பெரும்பாலும் கோடை மாதங்களில் நடக்கும். முதுகெலும்புள்ள மற்றும் முதுகெலும்பு அற்ற விலங்குகள் உயர் வெப்பநிலையிலிருந்து தங்களுக்கு சேதமேற்படுவதைத் தவிர்ப்பதற்காக இந்த வேனில் உறக்கத்தில் ஆழ்கின்றன. நிலவாழ் மற்றும் நீர்வாழ் உயிரினங்கள் இரண்டும் இந்த உறக்கத்தை அடைகின்றன. இவ்வாறு சில வகை நத்தைகள், பாலைவன ஆமை, சில வகைத் தவளைகள் முதலியவை பெரும்பாலானவை பாலைவன மணலுக்குள் புதைந்துகொண்டு உறங்க ஆரம்பித்துவிடுகின்றன.
# பரதசேனாபதீயம்

**பரதசேனாபதீயம்** ஒரு நாடக இலக்கண நூல். இதன் ஆசிரியர் ஆதி வாயிலார் என்பவர். இந்நூல் சிலப்பதிகார உரைப்பாயிரத்தில் சிலப்பதிகாரக் கருத்தரியத் துணை நூலக அடியார்க்கு நல்லாரால் கொள்ளப்பட்டதென்று தெரிகிறது. அடியார்க்கு நல்லார் காலத்தில் இருந்தது போலும் இப்போது இல்லை இதே பெயருள்ள நூல் ஒன்று அண்மையில் வெளியாகியுள்ளது. ஆனால் அது பிற்காலத்தில் எழுதிய நூல் என்று தெரிகிறது.
# அடிலைடே அமெசு

**அடிலைடே அமெசு** *(Adelaide Ames)* (ஜூன் 3, 1900 – ஜூன் 26, 1932) ஓர் அமெரிக்க வானியலாளரும் ஆவார்டுபல்கலைக்கழக ஆராய்ச்சி உதவியாளரும் ஆவார். இவர் பால்வெளிகளின் ஆய்வுக்குப் பெரும்பங்களிப்பு செய்துள்ளார். சேப்ளேவுடன் இணைந்து இவர் எழுதிய *A Survey of the External Galaxies Brighter Than the Thirteenth Magnitude* எனும் ஆய்வு பின்னர் சேப்ளே-அமெசு அட்டவணை எனப்பட்டது. இவர் அமெரிக்க வானியல் கழக உறுப்பினர் ஆவார். இவர் சிசிலியா பெய்னெ-கொபாசுகின் அவர்களின் சமகாலத்தவர் ஆவார். மேலும் அவரது நெருங்கிய ஆர்வார்டு வான்காணக நண்பரும் ஆவார்.  
இவர் 1932 இல் ஏற்பட்ட படகு நேர்ச்சியில் இறந்தார். அதே ஆண்டில் சேப்ளே-அமெசு அட்டவணை வெளியிடப்பட்ட்து. இவர் ஆர்லிங்டன் தேசியக் கல்லறையில் அடக்கம் செய்யப்பட்டார்.
# அடிலைடே அமெசு

## வாழ்க்கை

அமெசுவின் தந்தையார் டி. எல். அமெசு ஆவார். இவர அமெரிக்கப் படைத்துறையில் தளபதியாக (Colonel) இருந்தவர். அமெசு வாசர் கல்லூரியில் 1922 வரை படித்தார். பின்னர், இவர் இராட்கிளிப் கல்லூரியில் அப்போதுதான் உருவாக்கப்பட்ட வானியல் துறையில் சேர்ந்து படித்தார். அமெசு 1924 இல் வானியலில் இராட்கிளிப்பில் முதுகலைப் பட்டம் பெற்ற முதல் பெண்மணி ஆனார். முதலில் இவர் இதழியலாளராகத் திட்டமிட்டிருந்தார். ஆனால் அப்பகுதியில் வேளையேதும் இல்லையென அறிந்ததும் ஆர்வார்டு கல்லூரி வான்காணகத்தில் ஆராய்ச்சி உதவியாளராகப் பணியில் சேர்ந்தார். இவர் இப்பணியில் தன் இறப்பு வரை அங்கேயே தொடர்ந்தார். ஆர்வார்டில் இவரது தொடக்க காலப் பணி புதிய பொதுப் பட்டியல் (பு பொ ப/ஐசி - NGC/IC) வான்பொருள்களை இனங்காண்பதாகும். இவரும் சேப்ளேவும் 1926 இல் 103 பு பொ ப பால்வெளிகளின் உருவளவு, நிறம், விட்டம் சார்ந்த பல கட்டுரைகளை வெளியிட்டனர். அமெசு 1930 இல் கோமா-விர்கோ குழு அடங்கலாக 2778 வளிம ஒண்முகில்களின் அட்டவணையை வெளியிட்டார். இதில் 214 புபொப வான்பொருள்களும் 342 ஐசி வான்பொருள்களும் விர்கோ கொத்துப் பகுதியில் அமைந்திருந்தன.
# அடிலைடே அமெசு

## வாழ்க்கை

### சேப்ளே-அமெசு அட்டவணை

இவர் ஆர்வார்டில் பணிபுரிந்தபோது இவரும் சேப்ளேவும் இணைந்து அமெசு சேப்ளே அட்டவணையை உருவாக்கினர். இந்த அட்டவணை 13 பருமையை விடக் கூடுதலான பொலிவுள்ள பால்வெளிகளைப் பட்டியல் இட்டது. இவர்களின் 1250 பால்வெளிகளின் நோக்கீடுகளில் இருந்து, நமது பால்வழியின் வடமுனையில் விண்மீன் கொத்தமைவு தென்முனையை விட அமைதலுக்கான சான்றைக் கண்டறிந்தனர். இந்த முடிவுகள் சமக்கிடப்பியல் கருதல்நிலையில் இருந்து விலகி அமைந்தமையால் அதாவது, பரவலில் அமையும் பொது சீரிலாமை கண்டுபிடிக்கப்பட்டதால் மிகவும் சிறப்பனவையாகும்.
# அம்மோனியம் இரும்பு(II) சல்பேட்டு

**அம்மோனியம் இரும்பு(II) சல்பேட்டு **(*Ammonium iron(II) sulfate or Mohr's salt*), (NH<sub>4</sub>)<sub>2</sub>Fe(SO<sub>4</sub>)<sub>2</sub>·6H<sub>2</sub>O என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இச்சேர்மமானது, Fe<sup>2+</sup> மற்றும் NH<sub>4</sub><sup>+</sup> என்ற இரண்டு நேர்மின் அயனிகளைக் கொண்டுள்ளது. இச்சேர்மம், அன்னபேதி (அல்லது) பெர்ரசு சல்பேட்டு மற்றும் அம்மோனியம் சல்பேட்டு ஆகியவை கலந்த இரட்டை உப்பாக வகைப்படுத்தப்படுகிறது. இது ஆய்வகத்தில் பயன்படுத்தப்படும் பொதுவான வினைக்காரணியாகும். இதர பெர்ரசு சல்பேட்டு உப்புகளைப் போல பெர்ரசு அம்மோனியம் சல்பேட்டு உப்பும் நீரில் கரைந்து [Fe(H<sub>2</sub>O)<sub>6</sub>]<sup>2+</sup>,என்ற நீருடன் இணைந்த எண்முகி மூலக்கூறு வடிவத்தைக் கொண்ட அணைவுச்சேர்மத்தைத் தருகிறது.
# அம்மோனியம் இரும்பு(II) சல்பேட்டு

## அமைப்பு

இந்தச் சேர்மமானது இசுகோனைட்டுகள் அல்லது டுட்டனின் உப்புகள் என அழைக்கப்படும் இரட்டை உப்புக்களின் குழுவின் அங்கமாக உள்ளது. டுட்டனின் உப்புகள் ஒற்றைச் சாய்வுடைய படிக அமைப்பையும் M<sub>2</sub>N(SO<sub>4</sub>)<sub>2</sub><sup>**.**</sup>6H<sub>2</sub>O (M = பல்வேறு ஒற்றைநேரயனிகள்) என்ற வாய்ப்பாட்டையும் கொண்ட சேர்மங்களாகும். பிணைப்பு வகையைப் பொறுத்த வரை படிகங்கள் எண்முகி வடிவ [Fe(OH<sub>2</sub>)<sub>6</sub>]<sup>2+</sup> மையங்களைக் கொண்டுள்ளன. இவை சல்பேட்டு மற்றும் அம்மோனியம் அயனிகளுடன் ஐதரசன் பிணைப்பால் இணைக்கப்பட்டள்ளன.
டனான பெர்ரசு அம்மோனியம் சல்பேட்டு உப்பின் அமைப்பு (N - கருஊதா, O சிவப்பு; S - ஆரஞ்சு, Fe = பெரிய அளவிலான சிவப்பு).]]  
செருமானிய நாட்டு வேதியியலாளர் கார்ல் பிரெடெரிக் மோர் என்பவரின் பெயரால் இந்த உப்பானது மோரின் உப்பு எனவும் அழைக்கப் படுகிறது. இவர் 19 ஆம் நூற்றாண்டில் தரம்பார்த்தல் சோதனைகளில் பல முன்னேற்றங்களைக் கொண்டு வந்தவராவார்.
# அம்மோனியம் இரும்பு(II) சல்பேட்டு

## பயன்பாடுகள்

பகுப்பாய்வு வேதியியலில் இந்த உப்பானது பெர்ரசு அயனிகளைத் தருவதற்கான தெரிவு செய்யப்பட்ட மூலமாக அமைகிறது. ஏனெனில், இச்சேர்மமானது நீண்ட காலம் சேகரித்து வைக்கப்படுவதற்கான ஆக்சிசனேற்றத்திற்கு எதிரான நிலைப்புத் தன்மையைக் கொண்டுள்ளது. இந்த நிலைப்புத் தன்மையானது, பெர்ரசு/பெர்ரிக் ஆக்சிசனேற்ற ஒடுக்க இரட்டைகளின் மீது pH ன் விளைவை பிரதிபலிக்கும் கரைசல்கள் வரையிலும் விரிவடைகிறது. இத்தகைய ஆக்சிசனேற்றங்கள் அதிக pH மதிப்பு கொண்ட கரைசல்களில் உடனடியாக நிகழ்கிறது. அம்மோனியம் அயனிகள் மோரின் உப்பு அடங்கிய கரைசல்களை சிறிதளவு அமிலத்தன்மை உடையதாக மாற்றி ஆக்சிசனேற்ற வினையின் வேகத்தைக் குறைக்கிறது. சல்பூரிக் அமிலமானது பொதுவாக இக்கரைசல்களுடன் பெர்ரசு அயனியானது ஆக்சிசனேற்றம் அடைவைக் குறைக்கும் பொருட்டு சேர்க்கப்படுகிறது.  
இச்சேர்மம் ஃப்ரிக்கின் டோசுமீட்டர் என்ற கருவியில் அதிக அளவு காமா கதிர்களின் வீச்சினை அளக்கப் பயன்படுத்தப்படுகிறது.
# அம்மோனியம் இரும்பு(II) சல்பேட்டு

## தயாரிப்பு

மோரின் உப்பானது மோலார் சமான நீரேற்றப்பட்ட பெர்ரசு சல்பேட்டு மற்றும் அம்மோனியம் சல்பேட்டு மற்றும் சிறிதளவு சல்பூரிக் அமிலம் இவற்றின் நீரில் கரைக்கப்பட்ட கலவையிலிருந்து கிடைக்கும் கரைசலைப் படிகமாக்குவதால் தயாரிக்கப்படுகிறது. பெர்ரசு அம்மோனியம் சல்பேட்டானது வெளிர் பச்சை நிறப் படிகங்களாக கிடைக்கிறது.
# அம்மோனியம் இரும்பு(II) சல்பேட்டு

## மாசுகள்

ஆய்வக வேதிப்பொருட்களுக்கான தூய்மைத் தரநிலைகள் நிலையான மோர் உப்புக்கு ≥99% தூய்மையை மட்டுமே குறிப்பிடுகின்றன. தரம்பார்த்தலில் பயன்படுத்தப்படுவதற்கு முன் உப்பானது மறுமுறை படிகமாக்கப்பட்டு, வடிகட்டி, கழுவி உலர வைக்கப்பட வேண்டும். பொதுவான உலோக மாசுகளாக Mg, Mn, Ni, Pb மற்றும் Zn ஆகியவை உள்ளன.
# மிரோஸ்லாவ் லாஜ்காக்

**மிரோஸ்லாவ் லாஜ்காக்** (Miroslav Lajčák 20 மார்ச்சு 1963 ) என்பவர் சுலோவாக்கியா நாட்டின் வெளியுறவு அமைச்சர் ஆவார். இவர் ஐக்கிய நாட்டுப் பொதுச் சபையின் தலைவராக 2017 ஆம் ஆண்டு மே 31 ஆம் தேதி தேர்வு செய்யப்பட்டார். 2017 செப்டம்பர் 12 ஆம் தேதியில் அவர் பதவியேற்க உள்ளார்.
# மிரோஸ்லாவ் லாஜ்காக்

## வாழ்க்கைக் குறிப்புகள்

### இளமையும் கல்வியும்

பிரட்டீஸ்லாவாவில் உள்ள கொமினியஸ் பல்கலைக்கழகத்தில் படித்து சட்டம் பயின்று பட்டதாரி ஆனார். பின்னர் பன்னாட்டு உறவுகள் என்ற கல்வியில் முதுகலைப் பட்டம் பெற்றார். செருமனியில் பாதுகாப்பு தொடர்பான படிப்பில் ஈடுபட்டார்.
# மிரோஸ்லாவ் லாஜ்காக்

## வாழ்க்கைக் குறிப்புகள்

### தூதுவர்ப் பணிகள்

லாஜ்காக் பொதுவுடைமை வீழ்ச்சி அடைவதற்கு முன் செக்கோசுலோவாக்கியாவில் பொதுவுடைமைக் கட்சியில் உறுப்பினராக இருந்தார் 1988 இல் செக்கோசுலோவாக்கியா அயலக அமைச்சரவையில் சேர்ந்தார்.
1991 முதல் 1993 வரை மாசுகோவில் உள்ள செக்கோசுலோவாக்கியா மற்றும் சுலோவாக்கியா தூதரகங்களில்
பணி செய்தார். 1994 முத்த 1998 வரை சப்பான் நாட்டுக்கு சுலோவாக்கியாவின் தூதராக இருந்தார்.
2001 முதல் 2005 வரை பெல்கிரேடில் சுலோவாக்கியாவின் தூதராகப் பணியாற்றினார்.
பின்னர் 2007 சூன் முதல் 2009 மார்ச்சு வரை போஸ்னியா, எரிசகோவினா பகுதிகளுக்கு உயர் மட்ட பிரதிநிதியாக அமர்த்தப்பட்டார்.
# மிரோஸ்லாவ் லாஜ்காக்

## வாழ்க்கைக் குறிப்புகள்

### அமைச்சர் பணிகள்

2009இல் சுலோவாக்கியாவின் அயல்நாட்டு அமைச்சராகவும்,  2010 திசம்பர் முதல் 2012 ஏப்பிரல் வரை இரசியா கிழக்கு அண்மை நாடுகள் மேற்கு பால்கன்ஸ் ஆகியவற்றுக்கு மேலாண் இயக்குநராகவும் பணி ஆற்றினார்.
2012 ஏப்பிரலில் சுலோவாக்கிய அமைச்சரவையில் அயலக அமைச்சர் மற்றும் துணை முதலமைச்சராகவும்
அமர்த்தப்பட்டார்.
# மிரோஸ்லாவ் லாஜ்காக்

## வாழ்க்கைக் குறிப்புகள்

### ஐக்கிய நாட்டு அவை பொதுச் செயலாளர் தேர்தலில்

பான் கி மூன் என்ற ஐக்கிய நாட்டுப் பொதுச் செயலாளரை அடுத்து புதிய பொதுச் செயலாளரைத் தேர்ந்தெடுக்க லாஜ்காக் சுலோவாக்கியா வேட்பாளராக 2016 ஆம் ஆண்டில் விண்ணப்பத்தை அளித்தார்.
# தொலெனின் வினைக்காரணி

**தொலெனின் வினைக்காரணி **(Tollens' reagent) என்பது ஒரு ஆல்டிகைடு, அரோமேட்டிக் ஆல்டிகைடு மற்றும் ஆல்பா-ஐதராக்சி கீட்டோன் வேதிவினைக் குழுக்களின் இருப்பைக் கண்டறிய உதவும் ஒரு வேதியியல் வினைக்காரணி ஆகும். இந்த வினைக்காரணியானது அம்மோனியா மற்றும் வெள்ளி நைட்ரேட்டு ஆகியவற்றின் கரைசலைக் கொண்டுள்ளது. செர்மானிய நாட்டு வேதியியலாளர் பெர்னார்டு தொலென்சு என்பவர் இவ்வினைக்காரணியைக் கண்டுபிடித்ததன் காரணமாக அவரது பெயரால் அழைக்கப்படுகிறது. தொலெனின் வினைக்காரணியுடன் தரப்படும் நேர்மறை முடிவானது, தனிம நிலை வெள்ளியை வீழ்படிவாக்கி வினை நடக்கும் கலனின் உட்புறத்தில் வெள்ளி ஆடியை உருவாக்கும் தனித்தன்மையைக் கொண்டுள்ளது.
# தொலெனின் வினைக்காரணி

## ஆய்வகத் தயாரிப்பு

இந்த வினைக்காரணியானது அதிக காலம் சேமித்து வைக்க முடியாத காரணத்தால், வணிகரீதியில் ஆயத்த நிலையில் கிடைப்பதில்லை. ஆகவே, இச்சேர்மம் ஆய்வகத்தில் தேவையின் போது புதிதாகத் தயாரித்துக் கொள்ளப்படுகிறது.  
பொதுவான தயாரிப்பு முறையானது இரண்டு படிநிலைகளைக் கொண்டது.முதலில் சில துளிகள் நீர்த்த சோடியம் ஐதராக்சைடு, சிறிதளவு நீரிய வெள்ளி நைட்ரேட்டுடன் சேர்க்கப்படுகிறது. OH<sup>−</sup> அயனிகள், வெள்ளி நீர் அணைவு வடிவத்தை வெள்ளி ஆக்சைடாக Ag<sub>2</sub>O மாற்றுகின்றன. இச்சேர்மம் கரைசலிலிருந்து ஒரு பழுப்பு நிறத்திண்மமாக வீழ்வடிவாகிறது.  
: 2 AgNO<sub>3</sub> + 2 NaOH → Ag<sub>2</sub>O (s) + 2 NaNO<sub>3</sub> + H<sub>2</sub>O  
அடுத்த படிநிலையில் போதுமான அளவு நீரிய அமோனியாவானது, பழுப்பு நிற வெள்ளி(I) ஆக்சைடை கரைக்கப் போதுமான அளவிற்கு சேர்க்கப்படுகிறது. இதன் காரணமாகக் கிடைக்கும் கரைசலில் [Ag(NH<sub>3</sub>)<sub>2</sub>]<sup>+</sup> அணைவுக்கோளத்தைக் கொண்டுள்ளது. இதுவே தொலெனின் காரணியின் முக்கியமான பகுதிப்பொருளாகும். சோடியம் ஐதராக்சைடானது, மீண்டும் உருவாகிறது:  
: Ag<sub>2</sub>O (s) + 4 NH<sub>3</sub> + 2 NaNO<sub>3</sub> + H<sub>2</sub>O → 2 [Ag(NH<sub>3</sub>)<sub>2</sub>]NO<sub>3</sub> + 2 NaOH  
மாற்றாக, நீரிய அம்மோனியா வெள்ளி நைட்ரேட்டு கரைசலுடன் நேரடியாக சேர்க்கப்படுகிறது. முதலில், அம்மோனியாவானது திண்ம வெள்ளி ஆக்சைடு உருவாதலைத் துாண்டுகிறது. கூடுதல் அம்மோனியா சேர்க்கையானது, திண்ம வீழ்படிவைக் கரையச் செய்து ஒரு தெளிந்த டைஅம்மீன்வெள்ளி(I) ([Ag(NH<sub>3</sub>)<sub>2</sub>]<sup>+</sup>)அணைவு அயனியைக் கொண்ட கரைசலைத் தருகிறது. இந்த வினைக்காரணியை வடிகட்டிப் பிரித்தெடுப்பது தவறான நேர்மறை முடிவுகளைத் தவிர்ப்பதற்கு உதவுகிறது.
# தொலெனின் வினைக்காரணி

## பயன்கள்

### கரிமச் சேர்மங்களின் பண்பறி பகுப்பாய்வு

2,4-டைநைட்ரோபினைல்ஐதரசீனைக் (பிராடியின் வினைக்காரணி அல்லது 2,4-DNPH அல்லது 2,4-DNP எனவும் அழைக்கப்பட்டது) கொண்டு கார்போனைல் தொகுதியின் இருப்பானது கண்டறியப்பட்டதும், தொலெனின் வினைக்காரணியைப் பயன்படுத்தி கீட்டோன் மற்றும் ஆல்டிகைடை வேறுபடுத்தி அறிய முடியும். ஆல்பா ஐதராக்சி கீட்டோன்கள் தவிர்த்த ஏனையப் பெரும்பான்மை கீட்டோன்களுக்கு தொலெனின் காரணியானது, எதிர்மறை முடிவினையே தருகிறது.  
கீட்டோன்களோடு ஒப்பிடும்போது ஆல்டிகைடுகள் எளிதில் ஆக்சிசனேற்றம் அடைகின்றன என்ற உண்மையின் அடிப்படையில் இந்தச் சோதனை அமைகிறது; இதற்கான காரணம், கார்போனைல் தொகுதியைக் கொண்டிருக்கும் கார்பன் அணுவானது ஒரு ஐதரசன் அணுவுடனும் பிணைக்கப்பட்டிருப்பதாகும். வினைக்காரணியில் காணப்படும் டைஅம்மீன்வெள்ளி(I) அணைவானது ஒரு ஆக்சிசனேற்றியாகும். மேலும் இது தொலெனின் வினைக்காரணியின் முக்கிய வினைப்பொருளாகும். இந்தச் சோதனையானது, பொதுவாக, ஒரு மிதமான சூட்டில் உள்ள நீர்த்தொட்டியில் (water bath) சோதனைக்குழாயில் நிகழ்த்தப்படுகிறது.  
ஒரு நேர்மறையான முடிவைத் தரும் சோதனையில், டைஅம்மின்வெள்ளி(I) அணைவானது ஆல்டிகைடை கார்பாக்சிலேட்டு அயனியாக ஆக்சிசனேற்றமடையச் செய்து, தனிம நிலை வெள்ளியாகவும், நீரிய அம்மோனியாவாகவும் ஒடுக்கமடைகிறது. இவ்வாறு கிடைக்கப்பெறும் தனிம நிலை வெள்ளியானது வினை நடைபெறும் கலனின் உட்புறத்தில் தனித்தன்மை வாய்ந்த வெள்ளி ஆடியை உருவாக்குகிறது. கார்பாக்சிலேட்டு அயனியை அமிலத்தன்மை பெறச் செய்யும் போது தொடர்புடைய கார்பாக்சிலிக் அமிலமாக மாறுகிறது. இந்த கார்பாக்சிலிக் அமிலமானது வினை காரத்தன்மை உடையதாக இருக்கும் போது நேரடியாக உருவாவதில்லை. ஒட்டுமொத்த அயனி நிலை வினைகளானவை கீழே காட்டப்பட்டுள்ளன: R அல்கைல் தொகுதியைக் குறிக்கிறது.  
: 2 [Ag(NH<sub>3</sub>)<sub>2</sub>]<sup>+</sup> + RCHO + H<sub>2</sub>O &#x2192; 2 Ag(s) + 4 NH<sub>3</sub> + RCO<sub>2</sub>H + 2 H<sup>+</sup>  
தொலெனின் காரணியானது, சங்கிலித் தொடரின் இறுதியில் முப்பிணைப்பினைக் கொண்டுள்ள ஆல்க்கைன்களை (RC<sub>2</sub>H) அடையாளம் காணவும் பயன்படுத்தப்படலாம். இந்த வினையில் அசிட்டிலைடின் (AgC<sub>2</sub>R) வெண்ணிற வீழ்படிவானது உருவாகிறது. மற்றொரு சோதனையானது பர்பியூரால் மற்றும் ஃப்ளோரோகுளுசினால் ஆகியவற்றின் வினையில் கிடைக்கப்பெறும் அதிக மோலார் உறிஞ்சுதிறனைக் கொண்ட நிறமுள்ள சேர்மம் உருவாகும் வினையைச் சார்ந்துள்ளது.
# பிராணஹிதா ஆறு

**பிராணஹிதா ஆறு** (Pranhita River), இந்தியாவில் பாயும் முக்கியமான ஆறுகளுள் ஒன்றாகும்.
# பிராணஹிதா ஆறு

## துணையாறு

இது கோதாவரி ஆற்றின் பெரிய துணையாறு ஆகும். பைன்கங்கை ஆறு, வர்தா ஆறு ஆகிய இரண்டு ஆறுகளின் நீரும் இணைந்த நிலையில் இந்த ஆற்றின் நீர் காணப்படுகிறது. பரந்த அளவிலான இவை துணையாறுகளாக மகாராட்டிர மாநிலத்தின் விதர்பா பகுதியிலும் சாத்பூரா மலைத்தொடரின் தென் பகுதியையும் வளப்படுத்துகின்றன. இந்தியாவில் காணப்படுகின்ற ஏழாவது பெரிய துணை வடிநிலமாக இந்த ஆறு உள்ளது.
measuring about 1,09,078&nbsp;km<sup>2</sup> குறிப்பிடத்தக்க ஆறுகளான நர்மதை மற்றும் காவிரியின் தனித்த வடிநிலத்தைவிட பெரிதாக காணப்படுகிறது.
# பிராணஹிதா ஆறு

## பிறப்பிடம்

வார்தா ஆறும், (நீர்ப்பாசனப் பகுதி: 46,237&nbsp;கி.மீ.<sup>2</sup>) வைன்கங்கா ஆறும் (நீர்ப்பாசனப் பகுதி:49,677&nbsp;கி.மீ.<sup>2</sup>) சங்கமிக்கும் இடத்தில் இந்த ஆறு தொடங்குகிறது. இந்த சங்கமிக்குமிடமானது மகாராட்டிரம் மற்றும் தெலுங்கானா மாநிலங்களுக்கிடையே கௌதாலா (சிர்பூர் ககஸ்நகர் அருகே) அமைந்துள்ளது. அகன்ற படுகையைக் கொண்டுள்ளது.
# பிராணஹிதா ஆறு

## ஆற்றின் போக்கு

இந்த ஆறு சுமார் 113 கி.மீ. தூரம் ஓடுகிறது. இறுதியில் கோதாவரியில் கலக்கிறது.
# பிராணஹிதா ஆறு

## அணை

இதுவரை இந்த ஆற்றில் அணை கட்டப்படவில்லை. இருப்பினும் ரூ.38,500 கோடியில் மதிப்பீட்டில் ஒரு குறுக்கணை கட்டுவதற்கான திட்டம் தற்போது மேற்கொள்ளப்பட்டு வருகிறது.
# பிராணஹிதா ஆறு

## பயன்பாடு

சிரோன்சா மற்றும் காளீஸ்வரம் இடையே நீர்ப் போக்குவரத்திற்கு இந்த ஆறு பயன்படுகிறது. 12 ஆண்டுகளுக்கு ஒரு முறை நடைபெறுகின்ற புஷ்கரம் விழா இங்கும் நடைபெறுகிறது.
# நர்மதைப் புனித நீராடும் விழா

**நர்மதைப் புனித நீராடும் விழா** (நர்மதா புஷ்கரம்) நர்மதை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# நர்மதைப் புனித நீராடும் விழா

## 12 நாள்கள்

குரு ரிஷப ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.  
அமர்கந்தக் கோயில், ஓங்காரேஸ்வரர் கோயில், சௌஷாத் யோகினி கோயில் (ஜபல்பூர்), சௌபீஸ் அவதாரக்கோயில், மகேஸ்வரர் கோயில் (நேமவார்), சித்தேஸ்வரர் கோயில், மற்றும் போஜேஸ்வரர் கோயில் (போஜ்பூர்) ஆகிய கோயில்கள் பழமையும் பெருமையும் வாய்ந்தவை. 12 ஜோதிர்லிங்கத் தலங்களில் ஒன்றான ஓங்காரேஸ்வரர் கோயிலும், அம்ரார்கந்தும் நர்மதை ஆற்றில் புனித நீராட மிகச் சிறந்த இடங்களாகும்.
# நர்மதைப் புனித நீராடும் விழா

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# சரஸ்வதி புஷ்கரம்

**சரஸ்வதி புஷ்கரம்** சரஸ்வதி ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# சரஸ்வதி புஷ்கரம்

## 12 நாள்கள்

திரிவேணி சங்கமத்தில் காணப்டுகின்ற சரஸ்வதி ஆறு அந்தர்வாஹினி (கண்ணுக்குப் புலப்படாத ஆறு) ஆகும். குரு மிதுன ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
# சரஸ்வதி புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , நர்மதா புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# யமுனா புஷ்கரம்

**யமுனா புஷ்கரம்** யமுனை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# யமுனா புஷ்கரம்

## 12 நாள்கள்

குரு கடக ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
# யமுனா புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , நர்மதா புஷ்கரம், சரஸ்வதி புஷ்கரம், கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# துங்கபத்திரா புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# பிராணஹிதா புஷ்கரம்

**பிராணஹிதா புஷ்கரம்** பிராணஹிதா ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# பிராணஹிதா புஷ்கரம்

## 12 நாள்கள்

குரு மீன ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
# பிராணஹிதா புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம் ஆகிய புஷ்கரங்கள் கொண்டாடப்படுகின்றன.
# சிந்து புஷ்கரம்

**சிந்து புஷ்கரம்** ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# சிந்து புஷ்கரம்

## 12 நாள்கள்

குரு, கும்ப ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
# சிந்து புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# சுமேலா குருமார் மடம்

**சுமேலா குருமார் மடம்** (*Sumela Monastery*, ; ) என்பது தியோட்டோக்கசுக்கு அர்ப்பணிக்கப்பட்ட ஒரு கிரேக்க மரபுசார் துறவிகள் மடம் ஆகும். சுமேலா என்றால் கிரேக்க மொழியில் "கறுப்பு மலை" என்று பொருள். இது இன்றைய துருக்கியில் பொண்டிக் மலைகளில் அமைந்துள்ளது. உயரமான மிகவும் செங்குத்தான மலையில் 3900 அடி உயரத்தில் இந்த மடம் மலையைக் குடைந்து கட்டப்பட்டுள்ளது.
# சுமேலா குருமார் மடம்

## வரலாறு

கி.பி.386ஆம் ஆண்டில் ரோமானியப் பேரரசர் தியோடோசியஸ்(கி.பி.375-395) என்பவரால் இந்த சுமேலா குருமார் மடம் கட்டப்பட்டது. புனித லூக்கா காலத்தில் வண்ணம் தீட்டப்பட்டது எனச் சொல்லப்படுகிறது. இந்த மடம் பல காலங்கள் கவனிப்பாரின்றி பாழடைந்துவிட்டது. அவ்வப்போது பல மன்னர்கள் முயற்சி செய்தும் புதுப்பித்தும் உள்ளார்கள். கி.பி.13ஆம் நூற்றாண்டில் மன்னர் அலெக்ஸியஸ் ஆட்சியில் இந்த மடம் தற்போதுள்ள நிலைக்குக் கொண்டு வரப்பட்டது. 1365 ல் இந்த இடத்துக்கு மன்னர் தன்னாட்சி வழங்கினார். 1916-1918 ல் இந்த இடம் ரஷ்யாவின் ஆட்சிக்குள் வந்தது. 1930 ல் ஒரு தீ விபத்து இங்கு ஏற்பட்டது. அதில் உட்புறம் எரிந்து பாதிப்புக்குள்ளானது. பல கலைப்பொருட்கள் கொள்ளையர்களால் சூறையாடப்பட்டுள்ளது.
# சுமேலா குருமார் மடம்

## கட்டிட அமைப்பு

மடத்தின் உட்புறத்தில் ஒரு தேவாலயம், பல வழிபாட்டுக் கூடங்கள், சமையல் அறைகள், மாணாக்கர் அறைகல், ஒரு நூலகம், நீரூற்று ஆகியவை உள்ளன.
இந்த மடத்துக்கு முன்புறம் ஒரு பெரிய குளம் உள்ளது. மடத்தின் நீர் தேவைகளைப் பூர்த்தி செய்கிறது. தேவாலயத்தின் உட்புற வெளிப்புற சுவர்களில் வரையப்பட்ட வண்ண ஓவியங்கள் மிகவும் பழமை வாய்ந்தவை. அவை கிறித்துவ மற்றும் கன்னி மரியாவின் வரலாற்றைச் சித்தரிக்கின்றன.
# ஆழித்தேர்

**ஆழித்தேர்** தமிழகத்திலுள்ள திருவாரூர் தியாகராஜர் கோயிலுக்குரிய தேராகும். மிகவும் பெரியதாகவும் அழகாகவும் இருப்பதால் அதனைக் கொண்டு ”திருவாரூர் தேரழகு” என்ற சிறப்பைப் பெற்றது. ஆசியாவிலேயே இரண்டாவது உயரம் கொண்ட தேர் ஆகும்.  
திருவாரூரை ஆண்ட மனுநீதிச் சோழன் பசுவிற்கு நீதி வழங்க தன் சொந்த மகனையே தேரை ஏற்றி கொன்றது வரலாற்றில் நீதிக்கு சிறந்த எடுத்துக்காட்டாக அறியப்படுகிறது.  
இந்த நிகழ்வை சோழர்கள் கல்தேராக வடித்தனர். திருவாரூர் தியாகராஜர் கோயிலுக்கு வடகிழக்கே கல்தேர் அமைந்துள்ளது. கல்தேரை பொதுமக்கள் காலை மற்றும் மாலை வேளைகளில் காணலாம்.
# ஆழித்தேர்

## சிறப்புகள்

பண்டைக்காலத்தில் திருவாரூர் தியாகேசப்பெருமான் தேருக்கு எழுந்தருளும்போது பொன்பூ, வெள்ளிப்பூக்களை வாரி இறைப்பதாகக் கூறுவர். பொன்பரப்பிய திருவீதி என்று ஒரு வீதிக்கு உள்ள பெயரை வைத்து இதனை உணரலாம். *அடிக்கோராயிரம் பொன் சின்னங்கள் கூற அளிப்பார்* என்று **திருவாரூர்க் கோவை**யும், *உய்யும்படி பசும்பொன் ஓராயிரம் உகந்து பெய்யும் தியாகப்பெருமானே* என்று **திருவாரூர் உலா**வும் இதன் சிறப்பைக் கூறுகின்றன. *ஆடாதும் ஆடிப்பாகற்காய் பறிக்கும் தியாகர்* என்ற பழமொழி இறைவன் ஆழித்தேரில் ஆடி வரும் அழகை உணர்த்துகிறது. முன்னர் பெரிய தேரை இழுக்க 12,000 தேவைப்பட்டனர்.